CELEX: 62019CB0200
Language: hu
Date: 2019-11-19 00:00:00
Title: C-200/19. sz. ügy: A Bíróság (hatodik tanács) 2019. november 19-i végzése (a Trgovački sud u Zagrebu – [Horvátország] előzetes döntéshozatal iránti kérelme) – INA-INDUSTRIJA NAFTE d.d. és társai kontra LJUBLJANSKA BANKA d.d. (Előzetes döntéshozatal – A Bíróság eljárási szabályzatának 99. cikke – Polgári és kereskedelmi ügyekben folytatott igazságügyi együttműködés – 1215/2012/EU rendelet – Joghatóság, valamint a határozatok elismerése és végrehajtása polgári és kereskedelmi ügyekben – A 7. cikk 1. pontjának a)alpontja – Szerződésekre vonatkozó különös joghatóság – A „szerződésekre vonatkozó” fogalma – Az ingatlan tulajdonostársai számára a nemzeti jog által előírt pénzügyi kötelezettségek – E kötelezettségek végrehajtása iránt indított bírósági kereset)

2.3.2020   
            
            
               HU
            
            
               Az Európai Unió Hivatalos Lapja
            
            
               C 68/26
            
         
      A Bíróság (hatodik tanács) 2019. november 19-i végzése (a Trgovački sud u Zagrebu – [Horvátország] előzetes döntéshozatal iránti kérelme) – INA-INDUSTRIJA NAFTE d.d. és társai kontra LJUBLJANSKA BANKA d.d.
      (C-200/19. sz. ügy) (1)
      
      (Előzetes döntéshozatal - A Bíróság eljárási szabályzatának 99. cikke - Polgári és kereskedelmi ügyekben folytatott igazságügyi együttműködés - 1215/2012/EU rendelet - Joghatóság, valamint a határozatok elismerése és végrehajtása polgári és kereskedelmi ügyekben - A 7. cikk 1. pontjának a)alpontja - Szerződésekre vonatkozó különös joghatóság - A „szerződésekre vonatkozó” fogalma - Az ingatlan tulajdonostársai számára a nemzeti jog által előírt pénzügyi kötelezettségek - E kötelezettségek végrehajtása iránt indított bírósági kereset)
      (2020/C 68/27)
      Az eljárás nyelve: horvát
      
         A kérdést előterjesztő bíróság
      
      Trgovački sud u Zagrebu
      
         Az alapeljárás felei
      
      
         Felperesek: INA-INDUSTRIJA NAFTE d.d., CROATIA osiguranje d.d., REPUBLIKA HRVATSKA, Croatia Airlines d.d., GRAD ZAGREB, HRVATSKA ELEKTROPRIVREDA d.d., HRVATSKE ŠUME d.o.o., KAPITAL d.o.o. u stečaju, en faillite, PETROKEMIJA d.d., Đuro Đaković Holding d.d., ENERGOINVEST d.d., TELENERG d.o.o., ENERGOCONTROL d.o.o., UDRUGA POSLODAVACA U ZDRAVSTVU, HRVATSKI ZAVOD ZA MIROVINSKO OSIGURANJE, ZAGREPČANKA-POSLOVNI OBJEKTI d.d., BRODOGRADILIŠTE VIKTOR LENAC d.d., INOVINE d.d., MARAT INŽENJERING d.o.o., GOYA – COMPANY d.o.o., METROPOLIS PLAN d.o.o., Dalekovod d.d., INFRATERRA d.o.o., Citat d.o.o., STAROSTA d.o.o., METALKA METALCOM d.o.o., I. Š., B. C., Z. N., D. G., M. R., A. T.
      
         Alperes: LJUBLJANSKA BANKA d.d.
      
         Rendelkező rész
      
      
                  1)
               
               
                  A polgári és kereskedelmi ügyekben a joghatóságról, valamint a határozatok elismeréséről és végrehajtásáról szóló, 2012. december 12-i 1215/2012/EU európai parlamenti és tanácsi rendelet 7. cikkét akként kell értelmezni, hogy az e rendelet 7. cikke 1. pontjának a) alpontja szerinti „szerződésekre vonatkozó” fogalom alá tartozónak kell tekinteni az olyan jogvitát, amelynek tárgyát valamely ingatlan tulajdonostársai számára a nemzeti jog által előírt pénzügyi kötelezettségek nemteljesítése képezi.
               
            
                  2)
               
               
                  Az 1215/2012 rendelet 7. cikkének 5. pontját akként kell értelmezni, hogy egy, az alapügyben szereplőhöz hasonló jogvita, amelynek tárgyát egy, valamely társaság számára székhelyül és tevékenysége gyakorlásának színhelyéül szolgáló üzlethelyiségek birtoklásából eredő kötelezettség képezi, nem minősül az e rendelkezés szerinti, „fióktelep, képviselet vagy más telephely működéséből származó jogvitának”.
               
            
         (1)  HL C 164., 2019.5.13.